Bosna i Hercegovina

FEDERACIJA BOSNE I HERCEGOVINE

**AGENCIJA ZA NADZOR OSIGURANJA**

**FEDERACIJE BOSNE I HERCEGOVINE**

S A R A J E V O

Na osnovu čl. 130. i 136. Zakona o osiguranju („Službene novine Federacije BiH”, br. 23/17 i 103/21), člana 11. Zakona o posredovanju u privatnom osiguranju („Službene novine Federacije BiH”, br. 22/05, 8/10 i 30/16) i člana 12. Statuta Agencije za nadzor osiguranja Federacije Bosne i Hercegovine („Službene novine Federacije BiH”, broj 84/17), Stručni savjet Agencije za nadzor osiguranja Federacije Bosne i Hercegovine na \_\_\_\_ sjednici, održanoj \_\_\_\_\_. godine, d o n o s i

PRAVILNIK

O REGISTRIMA KOJE VODI AGENCIJA ZA NADZOR OSIGURANJA FEDERACIJE BOSNE I HERCEGOVINE

POGLAVLJE I. – OPĆE ODREDBE

Član 1.

(Opće odredbe)

Ovim Pravilnikom bliže se propisuju vrste i sadržaj registara koje vodi Agencija za nadzor osiguranja Federacije Bosne i Hercegovine i to: registar društava za osiguranje i društava za reosiguranje, registar podružnica društava iz Republike Srpske, registar društava za osiguranje čije se sjedište nalazi van Bosne i Hercegovine, a koja su osnovala podružnicu u Federaciji Bosne i Hercegovine, registar posrednika u osiguranju, registar ovlaštenih aktuara, podregistre u skladu sa ovim Pravilnikom (u daljnjem teksu: Registri), te postupak vođenja i javnost Registara.

Član 2.

(Registri)

1. Registri se vode u elektronskoj formi i sadrže podatke i isprave o subjektima upisa za koje je upis u Registre propisan zakonom i ovim Pravilnikom.
2. Registri su javni.

POGLAVLJE II. VRSTE I SADRŽAJ REGISTARA

Član 3.

(Vrste registra)

Agencija za nadzor osiguranja Federacije Bosne i Hercegovine (u daljem tekstu: Agencija za nadzor) vodi registre:

* 1. društava za osiguranje i društava za reosiguranje, (u daljem tekstu: društvo za osiguranje),
	2. društava za osiguranje sa sjedištem u Republici Srpskoj koja imaju podružnice osnovane u Federaciji Bosne i Hercegovine,
	3. društava za osiguranje čije se sjedište nalazi van Bosne i Hercegovine, a koja su osnovala podružnicu u Federaciji Bosne i Hercegovine,
	4. zastupnika u osiguranju,
	5. brokera u osiguranju
	6. ovlaštenih aktuara.

Član 4.

(Vrste podregistra)

 Agencija za nadzor vodi podregistre:

1. društava za zastupanje,
2. podružnica društva za zastupanje iz Republike Srpske,
3. zastupnika fizičkih lica,
4. zastupnika fizičkih lica iz Republike Srpske,
5. javnih preduzeća poštanskih operatera i banaka zastupnika u osiguranju,
6. brokerskih društava iz Federacije Bosne i Hercegovine,
7. podružnica brokerskog društva iz Republike Srpske,
8. brokera fizičkih lica iz Federacije Bosne i Hercegovine i
9. brokera fizičkih lica iz Republike Srpske.

Odjeljak A. Registar društva za osiguranje

Član 5.

(Sadržaj registra društva za osiguranje)

 U registru društva za osiguranje upisuju se sljedeći podaci:

1. redni broj i oznaka RDO (registar društava za osiguranje/društava za reosiguranje),
2. broj i datum rješenja o upisu u registar Agencije za nadzor,
3. broj i datum rješenja o odobravanju obavljanja poslova osiguranja, odnosno reosiguranja,
4. firma i sjedište,
5. vrsta poslova osiguranja odobrena od strane Agencije za nadzor, djelatnost upisana u sudski registar
6. lično ime i adresa odnosno firma i sjedište vlasnika kvalifikovanog udjela u društvu za osiguranje,
7. iznos i procent kvalifikovanog udjela,
8. iznos uplaćenog dioničkog kapitala za životno i neživotno osiguranje,
9. povećanje/smanjenje dioničkog kapitala, broj i datum rješenja o davanju odobrenja Agencije za nadzor,
10. Statut društava za osiguranje sa pripadajućim izmjenama istog,
11. naziv suda, registarski broj, broj i datum rješenja pod kojim je izvršen upis osnivanja i svake izmjene podataka iz ovog člana, koji se upisuju u sudski registar,
12. identifikacioni broj Porezne uprave Federacije Bosne i Hercegovine,
13. lično ime i adresa člana uprave društva, dužnost koju obavlja u upravi, obim ovlaštenja,
14. broj i datum rješenja Agencije za nadzor o saglasnosti za obavljanje funkcije i trajanje mandata,
15. lično ime i adresa prokuriste i obim ovlaštenja,
16. lično ime i adresa članova nadzornog odbora, trajanje mandata,
17. broj i datum rješenja Agencije za nadzor o saglasnosti članovima nadzornog odbora,
18. lično ime i adresa članova odbora za reviziju, trajanje mandata,
19. lično ime i adresa ovlaštenog aktuara društva,
20. broj telefona i telefaksa društva, elektronsku adresa i adresa internet stranice društava,
21. firma i sjedište podružnice u Federaciji Bosne i Hercegovine/Republici Srpskoj,
22. broj i datum rješenja o saglasnosti za osnivanje podružnice u Republici Srpskoj,
23. broj i datum rješenja Agencije za osiguranje Republike Srpske o upisu u registar podružnice društva za osiguranje iz Federacije Bosne i Hercegovine,
24. djelatnost podružnice,
25. lično ime i adresa lica ovlaštenog za zastupanje podružnice i obim ovlaštenja,
26. naziv suda, registarski broj, broj i datum rješenja pod kojim je izvršen upis podružnice društva za osiguranje,
27. broj i datum rješenja Agencije za nadzor o uvođenju posebne uprave,
28. lično ime i adresa članova posebne uprave,
29. trajanje posebne uprave,
30. broj i datum odluke skupštine o prestanku društva,
31. broj i datum Rješenja Agencije za nadzor o saglasnosti na odluku skupštine o prestanku društva,
32. lično ime i adresa likvidatora,
33. broj i datum rješenja Agencije za nadzor o oduzimanju odobrenja za rad,
34. broj i datum rješenja o pokretanju postupka prinudne likvidacije,
35. naziv suda, broj i datum rješenja o pokretanju postupka likvidacije i broj službenih novina u kojima je objavljeno,
36. broj i datum rješenja nadležnog suda o imenovanju likvidacionog upravnika,
37. lično ime likvidacionog upravnika, broj telefona,
38. broj i datum akta Agencije za nadzor o pokretanju stečaja,
39. broj i datum rješenja nadležnog suda o pokretanju postupka stečaja,
40. naziv, broj i datum obaveznog akta poslovne politike i broj i datum rješenja Agencije za nadzor.

Odjeljak B. Registar društava za osiguranje sa sjedištem u Republici Srpskoj koja imaju podružnice osnovane u Federaciji Bosne i Hercegovine

Član 6.

(Sadržaj registra podružnica društva iz Republike Srpske)

 Registar podružnica društva iz Republike Srpske sadrži:

* 1. redni broj i oznaku RPDRS (registar podružnica društva iz Republike Srpske),
	2. broj i datum rješenja o odobravanju osnivanja podružnice, Agencije za osiguranje Republike Srpske,
	3. broj i datum rješenja o upisu u registar kod Agencije za nadzor,
	4. firma i sjedište društva,
	5. firma i sjedište podružnice,
	6. vrsta poslova osiguranja podružnice,
	7. lično ime i adresu lica ovlaštenog za zastupanje podružnice i obim ovlaštenja,
	8. naziv suda, registarski broj, broj i datum rješenja o upisu u sudski registar,
	9. identifikacioni broj Porezne uprave Federacije Bosne i Hercegovine,
	10. broj telefona i telefaksa podružnice i elektronsku adresu,
	11. broj i datum rješenja o oduzimanju odobrenja za rad,
	12. naziv, broj i datum obaveznog akta poslovne politike i broj i datum rješenja Agencije za nadzor,
	13. firma i sjedište poslovne jedinice koja posluje na području Federacije Bosne i Hercegovine, a koja je registrovana u nadležnom sudskom registru na području Republike Srpske,
	14. lično ime i adresu lica ovlaštenog za zastupanje poslovne jedinice i obim ovlaštenja,
	15. naziv suda, broj i datum rješenja pod kojim je izvršen upis poslovne jedinice.

Odjeljak C. Registar društava za osiguranje čije se sjedište nalazi van Bosne i Hercegovine, a koja su osnovala podružnicu u Federaciji Bosne i Hercegovine.

Član 7.

(Sadržaj registra društava van Bosne i Hercegovine

– podružnica u Federaciji Bosne i Hercegovine)

Registar društava za osiguranje čije se sjedište nalazi van Bosne i Hercegovine, a koja su osnovala podružnicu u Federaciji Bosne i Hercegovine sadrži:

1. redni broj i oznaku RPSD (registar podružnica stranih društava za osiguranje),
2. broj i datum rješenja Agencije za nadzor o odobravanju osnivanja podružnice,
3. broj i datum rješenja o upisu u registar kod Agencije za nadzor,
4. firmu i sjedište društva za osiguranje,
5. firmu i sjedište podružnice,
6. vrstu i vrijednost imovine u Federaciji Bosne i Hercegovine odnosno Republici Srpskoj i depozite u Federaciji Bosne i Hercegovine,
7. vrstu poslova osiguranja,
8. lično ime lica ovlaštenog za zastupanje podružnice i obim ovlaštenja,
9. registarski broj pod kojim je izvršen upis kod nadležnog općinskog suda,
10. identifikacioni broj Porezne uprave Federacije Bosne i Hercegovine,
11. broj telefona i telefaksa podružnice,
12. elektronsku adresu i adresu internet stranice podružnice,
13. broj i datum rješenja o oduzimanju odobrenja za rad.

Odjeljak D. Registar zastupnika u osiguranju

Član 8.

(Sadržaj registra zastupnika u osiguranju)

Registar zastupnika u osiguranju se sastoji od sljedećih podregistara:

1. društava za zastupanje,
2. podružnica društava za zastupanje iz Republike Srpske,
3. zastupnika fizičkih lica,
4. zastupnika fizičkih lica iz Republike Srpske,
5. javnih preduzeća poštanskih operatera i banaka zastupnika u osiguranju.

Član 9.

(Sadržaj podregistra društava za zastupanje)

Podregistar društava za zastupanje sadrži:

1. redni broj i oznaku PDZ (podregistar društava za zastupanje),
2. broj i datum rješenja o upisu u registar Agencije za nadzor, period važenja registracije,
3. broj i datum rješenja o odobravanju obavljanja poslova zastupanja u osiguranju Agencije za nadzor,
4. popis akata društva na osnovu kojih je dato odobrenje za rad i sve izmjene,
5. naziv suda, registarski broj, broj i datum rješenja o upisu pod kojim je izvršen upis,
6. identifikacioni broj Porezne uprave Federacije Bosne i Hercegovine,
7. firmu i sjedište društva,
8. djelatnost (iz rješenja Agencije za nadzor, rješenja suda o upisu u sudski registar),
9. firmu i sjedište odnosno lično ime i adresu osnivača odnosno vlasnika dionica/udjela, iznos i procenat učešća u kapitalu,
10. iznos uplaćenog kapitala,
11. lično ime i adresu člana uprave društva, dužnost koju obavlja u upravi, obim ovlaštenja,
12. lično ime i adresu ovlaštenog zastupnika društva i obim ovlaštenja,
13. lično ime i adresu prokuriste, obim ovlaštenja,
14. kontakt - podaci društva (elektronska pošta, telefon, telefaks),
15. firmu i sjedište podružnice u Federaciji Bosne i Hercegovine/u Republici Srpskoj,
16. lično ime i adresu lica ovlaštenog za zastupanje podružnice i obim ovlaštenja,
17. broj i datum rješenja o upisu u registar Agencije za osiguranje Republike Srpske, za podružnicu u Republici Srpskoj,
18. broj i datum rješenja o oduzimanju odobrenja za rad Agencije za nadzor,
19. broj i datum rješenja o pokretanju likvidacije,
20. broj i datum rješenja nadležnog suda o zaključivanju postupka likvidacije.

Član 10.

(Sadržaj podregistra podružnica društva za zastupanje iz Republike Srpske)

Podregistar podružnica društva za zastupanje iz Republike Srpske sadrži:

1. redni broj i oznaku PPRS (podregistar podružnica društava za zastupanje iz Republike Srpske) ,
2. broj i datum rješenja o upisu u registar Agencije za nadzor, period važenja registracije,
3. broj i datum rješenja o odobravanju obavljanja poslova zastupanja u osiguranju Agencije za osiguranje Republike Srpske,
4. popis akata društva za osiguranje na osnovu kojih je dato odobrenje za rad i sve izmjene,
5. naziv suda, registarski broj, broj i datum rješenja o upisu pod kojim je izvršen upis,
6. identifikacioni broj Porezne uprave Federacije Bosne i Hercegovine,
7. firma i sjedište društva i podružnice,
8. djelatnost podružnice,
9. lično ime i adresu lica ovlaštenog za zastupanje podružnice i obim ovlaštenja,
10. lično ime i adresu ovlaštenog zastupnika podružnice i obim ovlaštenja,
11. kontakt - podaci podružnice društva (elektronska pošta, telefon, telefaks),
12. broj i datum rješenja o oduzimanju odobrenja za rad.

Član 11.

(Sadržaj podregistra zastupnika fizičkih lica)

1. Podregistar zastupnika fizičkih lica sadrži:
	1. redni broj i oznaku PZFL (podregistar zastupnika fizičkih lica),
	2. broj i datum rješenja o upisu u registar Agencije za nadzor, period važenja registracije,
	3. lično ime zastupnika,
	4. adresa zastupnika/javnog preduzeća poštanskog operatera, odnosno banke,
	5. broj i datum rješenja o odobravanju obavljanja poslova zastupanja u osiguranju, Agencije za nadzor,
	6. način obavljanja poslova zastupanja - samostalna djelatnost/direktor društva, odnosno podružnice/ovlašteni radnik društva za zastupanje/zaposlenik javnog preduzeća poštanskog operatera/banke,
	7. firmu i sjedište društva za zastupanje odnosno javnog preduća poštanskog operatera/banke u kojem obavlja poslove lica ovlaštenog za zastupanje,
	8. broj i datum rješenja o odobravanju obavljanja obrtničke djelatnosti, naziv općine i službe,
	9. identifikacioni broj Porezne uprave Federacije Bosne i Hercegovine,
	10. firmu i sjedište obrta,
	11. djelatnost,
	12. kontakt - podaci obrta (elektronska pošta, telefon, telefaks),
	13. broj i datum rješenja o oduzimanju odobrenja za rad Agencije za nadzor.
2. Ukoliko registrovani zastupnik obavlja poslove lica ovlaštenog za zastupanje društva za zastupanje, odnosno radnika javnog preduzeća poštanskog operatera ili banke, u registar se upisuju podaci iz stava (1) tč. 1), 2), 3), 4), 5) i 7) ovog člana.

Član 12.

(Podregistar zastupnika fizičkih lica iz Republike Srpske)

Podregistar zastupnika fizičkih lica iz Republike Srpske koji su isključivo ovlaštena lica ili ovlašteni zastupnici podružnica društva za zastupanje iz Republike Srpske sadrži:

* 1. redni broj i oznaka PZRS (podregistar zastupnika iz Republike Srpske),
	2. broj i datum rješenja o upisu u registar Agencije za nadzor, period važenja registracije,
	3. lično ime i adresu,
	4. broj i datum rješenja o registrovanju kod Agencije za nadzor osiguranja Republike Srpske,
	5. firmu i sjedište podružnice iz Republike Srpske u kojoj obavlja poslove lica ovlaštenog za zastupanje,
	6. kontakt - podaci društva (elektronska pošta, telefon, telefaks).

Član 13.

(Sadržaj podregistra javnih preduzeća poštanskih operatera i banaka zastupnika u osiguranju)

Podregistar javnih preduzeća poštanskih operatera odnosno banaka zastupnika u osiguranju sadrži:

1. redni broj i oznaka RZP odnosno RZB,
2. broj i datum rješenja o upisu u registar Agencije za nadzor, period važenja odobrenja,
3. broj i datum rješenja o odobravanju obavljanja poslova zastupanja u osiguranju Agencije za nadzor,
4. registarski broj, broj i datum rješenja nadležnog općinskog suda kod kojeg je izvršen upis poslova zastupanja,
5. identifikacioni broj Porezne uprave Federacije Bosne i Hercegovine za javno preduzeće poštanski operater odnosno banku,
6. firmu i sjedište javnog preduzeća poštanskog operatera odnosno banke,
7. organizacioni dio u kojem se obavljaju poslovi zastupanja u osiguranju,
8. lično ime i adresu rukovodioca organizacionog dijela za zastupanje i osoba koje obavljaju poslove zastupanja,
9. kontakt - podaci pošte odnosno banke (elektronska pošta, telefon, telefaks) i
10. broj i datum rješenja o oduzimanju odobrenja za rad Agencije za nadzor.

Odjeljak E. Registar brokera u osiguranju

Član 14.

(Sadržaj registra brokera)

 Registar brokera u osiguranju se sastoji od sljedećih podregistara:

1. brokerskih društava iz Federacije Bosne i Hercegovine,
2. podružnica brokerskog društva iz Republike Srpske,
3. brokera fizičkih lica iz Federacije Bosne i Hercegovine i
4. brokera fizičkih lica iz Republike Srpske.

Član 15.

(Sadržaj podregistra brokerskih društava iz Federacije Bosne i Hercegovine)

 Podregistar brokerskih društva iz Federacije Bosne i Hercegovine sadrži:

1. redni broj i oznaku: RBD (registar brokerskih društava),
2. broj i datum rješenja o upisu u registar Agencije za nadzor, period važenja registracije,
3. broj i datum rješenja o odobravanju obavljanja poslova brokera u osiguranju Agencije za nadzor,
4. popis akata društva na osnovu kojih je dato odobrenje za rad i sve izmjene,
5. naziv suda, registarski broj, broj i datum rješenja o upisu pod kojim je izvršen upis,
6. identifikacioni broj Porezne uprave Federacije Bosne i Hercegovine,
7. firmu i sjedište društva,
8. djelatnost (iz rješenja Agencije za nadzor, rješenja suda o upisu u sudski registar),
9. firmu i sjedište odnosno lično ime i adresu osnivača odnosno vlasnika dionica/udjela, iznos i procenat učešća u kapitalu,
10. iznos uplaćenog kapitala,
11. dokaz o deponovanim sredstvima (200.000,00 KM) za obavljanje djelatnosti,
12. dokaz o osiguranju od profesionalne odgovornosti,
13. lično ime i adresu člana uprave društva, dužnost koju obavlja u upravi,
14. lično ime i adresu ovlaštenog zastupnika društva, obim ovlaštenja,
15. lično ime i adresu prokuriste, obim ovlaštenja,
16. firmu i sjedište podružnice u Federaciji Bosne i Hercegovine/Republici Srpskoj,
17. lično ime i adresu lica ovlaštenog za zastupanje podružnice, obim ovlaštenja,
18. broj i datum rješenja o upisu u registar Agencije za osiguranje Republike Srpske, za podružnicu u Republici Srpskoj,
19. broj i datum rješenja o oduzimanju odobrenja za rad Agencije za nadzor,
20. broj i datum rješenja o pokretanju likvidacije,
21. broj i datum rješenja nadležnog suda o zaključivanju postupka likvidacije.

Član 16.

(Sadržaj podregistra podružnica brokerskog društva iz Republike Srpske)

Podregistar podružnica brokerskog društva iz Republike Srpske sadrži:

1. redni broj i oznaku BDRS,
2. broj i datum rješenja o upisu u registar Agencije za nadzor, period važenja registracije,
3. broj i datum rješenja o odobravanju obavljanja poslova zastupanja u osiguranju Agencije za osiguranje Republike Srpske,
4. popis akata društva na osnovu kojih je dato odobrenje za rad i sve izmjene,
5. naziv suda, registarski broj, broj i datum rješenja o upisu pod kojim je izvršen upis,
6. identifikacioni broj Porezne uprave Federacije Bosne i Hercegovine,
7. firmu i sjedište društva i podružnice,
8. djelatnost podružnice,
9. lično ime i adresu lica ovlaštenog za zastupanje podružnice, obim ovlaštenja,
10. kontakt - podaci podružnice brokerskog društva iz Republike Srpske (elektronska pošta, telefon, telefaks),
11. broj i datum rješenja o oduzimanju odobrenja za rad.

Član 17.

(Sadržaj podregistra brokera fizičkih lica iz Federacije Bosne i Hercegovine)

1. Podregistar brokera fizičkih lica iz Federacije Bosne i Hercegovine sadrži:
	1. redni broj i oznaku BFL,
	2. broj i datum rješenja o upisu u registar Agencije za nadzor, period važenja registracije,
	3. lično ime i adresu,
	4. broj i datum rješenja o odobravanju obavljanja poslova brokera u osiguranju Agencije za nadzor,
	5. broj i datum akta o blokiranju imovine i osiguranja od profesionalne odgovornosti,
	6. način obavljanja poslova brokera - samostalna djelatnost/lice ovlašteno za zastupanje društva odnosno podružnice/ ovlašteni broker,
	7. firmu i sjedište brokerskog društva u kojem obavlja poslove lica ovlaštenog za zastupanje,
	8. broj i datum rješenja o odobravanju obavljanja obrtničke djelatnosti, naziv općine i službe,
	9. firmu i sjedište obrta,
	10. identifikacioni broj Porezne uprave Federacije Bosne i Hercegovine,
	11. djelatnost (iz rješenja Agencije za nadzor, rješenja suda o upisu u sudski registar),
	12. kontakt - podaci obrta (elektronska pošta, telefon, telefaks),
	13. broj i datum rješenja o oduzimanju odobrenja za rad Agencije za nadzor.
2. Ukoliko registrovani broker fizičko lice obavlja poslove lica ovlaštenog za zastupanje brokerskog društva, u registar se upisuju podaci iz stava (1) tč. 2), 3), 4), 7) ovog člana.

Član 18.

(Sadržaj podregistra brokera fizičkih lica iz Republike Srpske)

Podregistar brokera fizičkih lica iz Republike Srpske koji su isključivo ovlaštena lica ili ovlašteni zastupnici podružnica brokerskog društva iz Republike Srpske sadrži:

* 1. redni broj i oznaku BFLRS,
	2. broj i datum rješenja o upisu u registar Agencije za nadzor, period važenja registracije,
	3. lično ime i adresu,
	4. broj i datum rješenja o registrovanju kod Agencije za osiguranje Republike Srpske,
	5. firmu i sjedište podružnice iz Republike Srpske u kojoj obavlja poslove lica ovlaštenog za zastupanje ili ovlaštenog brokera,
	6. kontakt - podaci društva (elektronska pošta, telefon, telefaks).

Odjeljak F. Registar ovlaštenih aktuara

Član 19.

(Sadržaj registra ovlaštenih aktuara)

Registar ovlaštenih aktuara sadrži:

1. redni broj,
2. ime i prezime,
3. adresu,
4. broj i datum ovlaštenja Agencije za nadzor za obavljanje poslova ovlaštenog aktuara,
5. broj i datum akta Agencije za nadzor o oduzimanju ovlaštenja za obavljanje poslova ovlaštenog aktuara,
6. vrijeme na koje je oduzeto ovlaštenje aktuaru.

POGLAVLJE III. NAČIN VOĐENJA REGISTARA

Član 20.

(Način upisa podataka)

1. Upis podataka i promjena podataka u registru vrši se po službenoj dužnosti i na osnovu prijave subjekta upisa.
2. Agencija za nadzor po službenoj dužnosti vrši upis propisanih podataka do kojih dođe u predmetima za koje daje saglasnost ili odobrenje, u roku od 15 dana od dana izdavanja rješenje o odobrenju ili saglasnosti.

Član 21.

(Prijava upisa i promjene podataka)

1. Subjekt upisa iz člana 3. ovog Pravilnika dužan je Agenciji za nadzor podnijeti zahtjev za svaku promjenu podataka koji se vode u registru, najkasnije 10 dana od dana nastanka te promjene, radi upisa u registar.
2. Za prijavu promjene podataka koji se vode u registru, a za koje Agencija za nadzor ne izdaje odobrenje ili saglasnost, subjekt upisa je dužan postupiti istovjetno u skladu sa prethodnim stavom.
3. Uz zahtjev za promjene podataka dostavljaju se dokumenti kojim se dokazuju podaci koji se upisuju, odnosno mijenjaju.
4. Subjekt upisa jednim zahtjevom može podnijeti prijavu za promjene podataka za najviše deset istovjetnih izmjena ili upisa.
5. Agencija za nadzor, u roku od 15 dana od prijema zahtjeva za upis u registar, donosi rješenje o upisu u odgovarajući registar iz ovog Pravilnika.

POGLAVLJE IV. JAVNOST REGISTARA

Član 22.

(Javnost registara)

1. Podaci iz Registra su dostupni javnosti.
2. Na službenoj internet stranici Agencije za nadzor [/www.ano.ba/](http://www.nados.ba/) javnosti su dostupni sljedeći podaci:
	1. o registrovanim društvima za osiguranje:
		1. redni broj i oznaka RDO,
		2. broj i datum rješenja o upisu u registar Agencije za nadzor,
		3. broj i datum rješenja o odobravanju obavljanja poslova osiguranja, odnosno reosiguranja,
		4. firma i sjedište,
		5. vrsta poslova osiguranja odobrena od strane Agencije za nadzor, djelatnost upisana u sudski registar,
		6. podaci o vlasniku kvalifikovanog udjela u društvu (lično ime i prezime za fizičko lice i firma, odnosno firma i sjedište pravnog lica),
		7. iznos i procenat kvalifikovanog udjela,
		8. lično ime i prezime članova uprave društva,
		9. lično ime i prezime članova nadzornog odbora,
		10. broj i datum rješenja Agencije za nadzor o uvođenju posebne uprave, lično ime članova posebne uprave,
		11. broj i datum rješenja o oduzimanju odobrenja za rad,
		12. broj i datum rješenja Agencije za nadzor o pokretanju postupka prinudne likvidacije,
		13. broj i datum prijedloga o otvaranju stečajnog postupka Agencije za nadzor,
		14. broj i datum rješenja suda o otvaranju stečajnog postupka,
		15. lično ime i prezime stečajnog upravitelja,
		16. broj telefona i telefaksa društva, elektronska adresa i adresa internet stranice društava,
	2. o registrovanim podružnicama društava iz Republike Srpske:
		1. redni broj i oznaku RPDRS,
		2. broj i datum rješenja o odobravanju osnivanja podružnice, Agencije za osiguranje Republike Srpske,
		3. broj i datum rješenja o upisu u registar kod Agencije za nadzor,
		4. firma i sjedište društva,
		5. firma i sjedište podružnice,
		6. vrsta poslova osiguranja podružnice,
		7. lično ime i prezime lica ovlaštenog za zastupanje podružnice i obim ovlaštenja,
	3. o registrovanim društvima za osiguranje čije se sjedište nalazi van Bosne i Hercegovine, a koja su osnovala podružnicu u Federaciji Bosne i Hercegovine sadrži:
		1. redni broj i oznaku RPSD,
		2. broj i datum rješenja o odobravanju osnivanja podružnice, Agencije za nadzor,
		3. broj i datum rješenja o upisu u registar kod Agencije za nadzor,
		4. firma i sjedište društva,
		5. firma i sjedište podružnice,
		6. vrsta poslova osiguranja,
		7. lično ime i prezime lica ovlaštenog za zastupanje podružnice i obim ovlaštenja,
	4. registrovanim posrednicima:
3. Za zastupnike - fizička lica i lica ovlaštena za zastupanje podružnica društva za zastupanje iz Republike Srpske, te brokere - fizička lica i lica ovlaštena za zastupanje podružnica brokerskog društva iz Republike Srpske:
	1. Redni broj i oznaka PZFL/PZRS, BFL/BFLRS,
	2. naziv obrta i lično ime i prezime vlasnika obrta,
	3. broj i datum rješenja o upisu u registar Agencije za nadzor, period važenja registracije,
	4. sjedište obrta,
4. Za zastupnike – radnike javnog preduzeća poštanskog operatera/banke:
	1. Redni broj i oznaka PZFL,
	2. broj i datum rješenja o upisu u registar Agencije za nadzor, period važenja registracije,
	3. lično ime,
	4. naziv i adresa javnog preduzeća poštanskog operatera/banke,
5. Za društva za zastupanje, podružnice društva za zastupanje iz Republike Srpske koje posluju putem organizacionog dijela u Federaciji Bosne i Hercegovine, javna preduzeća poštanske operatere/banke, brokerska društva, podružnice brokerskog društva iz Republike Srpske koje posluju putem organizacionog dijela u Federaciji Bosne i Hercegovine:
	1. Redni broj i oznaka PDZ, PPRS, RZP, RZB, RBD ili BDRS,
	2. broj i datum rješenja o upisu u registar Agencije za nadzor, period važenja registracije,
	3. naziv i skraćeni naziv,
	4. sjedište,
	5. ime i prezime lica ovlaštenog za zastupanje i prokuriste,
	6. ovlaštenim aktuarima
		1. redni broj,
		2. lično ime i prezime,
		3. broj i datum ovlaštenja Agencije za nadzor,
		4. broj i datum akta Agencije za nadzor o oduzimanju ovlaštenja za obavljanje poslova ovlaštenog aktuara.
6. Pored podataka iz stava 2. ovog člana, svako lice koje ima pravni interes za drugim podacima iz Registra, može iste zatraži na način određen zakonom koji reguliše pristup informacijama, zakonom i internim aktima Agencije za nadzor.

Član 23.

(Obavijest o uočenom netačnom podatku)

Subjekti upisa iz člana (3) ovog Pravilnika dužni su bez odgađanja pisano obavijestiti Agenciju o uočenom netačnom podatku u registru i dostaviti tačan podatak za upis u registar sa dokumentacijom koja dokazuje navedenu promjenu.

Član 24.

(Prestanak objave podataka)

U slučaju oduzimanja ili prestanka važenja odobrenja za rad Agencija za nadzor prestaje s javnom objavom podataka iz registra subjekta upisa iz člana (3) ovog Pravilnika.

POGLAVLJE V. PRELAZNE I ZAVRŠNE ODREDBE

Član 25.

(Usklađivanje registara)

Registri koje je Agencija za nadzor vodila u skladu sa Pravilnikom o registrima koje vodi Agencija za nadzor osiguranja Federacije Bosne i Hercegovine („Službene novine Federacije BiH”, broj 84/17) uskladit će se i nastaviti voditi u skladu s odredbama ovog Pravilnika u roku od šest mjeseca od dana stupanja na snagu istog.

Član 26.

(Podnošenje prijave za usklađivanje podataka u skladu sa ovim Pravilnikom)

Subjekti upisa iz člana 3. ovog pravilnika dužni su u roku od šest mjeseci od stupanja na snagu ovog pravilnika dostaviti prijavu za usklađivanja podataka radi u skladu sa ovim Pravilnikom, a radi upisa u registar.

Član 27.

(Prestanak važenja pravilnika)

Stupanjem na snagu ovog Pravilnika prestaje važiti Pravilnik o registrima koje vodi Agencija za nadzor osiguranja Federacije Bosne i Hercegovine („Službene novine Federacije BiH”, broj 84/17).

Član 29.

(Stupanje na snagu Pravilnika)

Ovaj Pravilnik stupa na snagu osmog dana od dana objavljivanja u Službenim novinama Federacije Bosne i Hercegovine.

 PREDSJEDNIK STRUČNOG SAVJETA

 dr.sci. Edita Kalajdžić

Broj: \_\_\_\_\_\_\_\_/\_\_

Sarajevo, \_\_\_\_\_\_\_\_\_\_\_\_